Δολοφονία του Γεωργίου Τσιμπουκτζάκη

Η δολοφονία του ιερομόναχου και ηγούμενου της Μονής του Αγίου Γεωργίου του Χοζεβίτη, στη Δυτική Όχθη, Πατέρα Γερμανού (κατά κόσμο Γεώργιος Τσιμπουκτσάκης) έγινε στις 12 Ιουνίου 2001, στο δρόμο κοντά στο Μααλέ Αντουμίμ, έξω από την Ιερουσαλήμ.

Για τη δολοφονία καταδικάστηκε ως φυσικός αυτουργός ένας 22χρονος Παλαιστίνιος ενώ ως ο ιθύνων νους που έδωσε την εντολή για τη δολοφονία καταδικάστηκε ο Παλαιστίνιος Μαρβάν Μπαργκουτί  (Marwan Barghouti), ηγέτης της Δεύτερης Ιντιφάντα, της Tanzim και των Ταξιαρχιών των Μαρτύρων του Αλ-Ακσά.

Η ζωή του Γεωργίου Τσιμπουκτσάκη και η δολοφονία του
Ο Γεώργιος Τσιμπουκτσάκης είχε γεννηθεί στον Εύοσμο, το 1966, και δούλευε σε ένα εργοστάσιο. Κάποια στιγμή της ζωής του στράφηκε στη θρησκεία και αφού μοίρασε τα υπάρχοντά του πήγε στο Ισραήλ το 1990 και το 1993 εκάρη μοναχός και εγκαταστάθηκε στη Μονή του Αγίου Γεωργίου του Χοζεβίτη.https://www.in.gr/2001/06/13/greece/nekros-apo-pyra-palaistiniwn-ellinorthodoksos-monaxos/#:~:text=%CE%9D%CE%B5%CE%BA%CF%81%CF%8C%CF%82%20%CE%B1%CF%80%CF%8C%20%CF%80%CF%85%CF%81%CE%AC%20%CE%A0%CE%B1%CE%BB%CE%B1%CE%B9%CF%83%CF%84%CE%B9%CE%BD%CE%AF%CF%89%CE%BD%20%CE%BA%CE%BF%CE%BD%CF%84%CE%AC,%CE%93%CE%B5%CF%81%CE%BC%CE%B1%CE%BD%CF%8C%CF%82%2C%20%CE%BA%CE%B1%CF%84%CE%AC%20%CE%BA%CF%8C%CF%83%CE%BC%CE%BF%CE%BD%20%CE%93%CE%B5%CF%8E%CF%81%CE%B3%CE%B9%CE%BF%CF%82%20%CE%A4%CF%83%CE%B9%CE%BC%CF%80%CE%BF%CF%85%CE%BA%CF%84%CF%83%CE%AC%CE%BA%CE%B7%CF%82.https://web.archive.org/web/20170730030008/http://cjonline.com/stories/061501/new_monk.shtml#.WX1Lv3N_r2d Το 2000 χειροτονήθηκε διάκονος στον Ναό της Αναστάσεως και αργότερα, την ίδια χρονιά, ιερέας. Ο Τσιμπουκτσάκης είχε λάβει την ισραηλινή υπηκοότητα.https://www.irishtimes.com/news/greek-monk-killed-by-palestinian-gunfire-army-1.386754

Το Σεπτέμβριο του 2000 ξεκίνησε η Δεύτερη Ιντιφάντα. Την 1η Ιουνίου 2001 πραγματοποιήθηκε τρομοκρατική επίθεση της Χαμάς στη ντισκοτέκ Dolphinarium, στο Τελ Αβίβ, από την οποία έχασαν τη ζωή τους 20 άνθρωποι, πολλοί εκ των οποίων ήταν νέα παιδιά. Μετά την επίθεση αυτή ο Αραφάτ κήρυξε μονομερώς κατάπαυση του πυρός προκειμένου να αποτρέψει μια μαζική Ισραηλινή απάντηση που πίστευε ότι θα λάμβανε χώρα. Ακολούθως κήρυξε μονομερώς κατάπαυση του πυρός και ο πρωθυπουργός του Ισραήλ, Αριέλ Σαρόν.Wilkinson, Tracy (13 June 2001). "Sharon, Arafat Back U.S. Cease-Fire Plan; Mideast: In last- ditch meeting with CIA chief, Palestinian leader agrees to arrest militants".Los Angeles Times."Cornering Arafat (ex cathedra editorial)". Jerusalem Post. 14 June 2001.

Στις 12 Ιουνίου 2001 ο Γεώργιος Τσιμπουκτσάκης δολοφονήθηκε με μια σφαίρα στον αυχένα ενώ επέστρεφε στο μοναστήρι από την Ιερουσαλήμ οδηγώντας ένα αυτοκίνητο με ισραηλινές πινακίδες.

https://www.christianitytoday.com/ct/2001/juneweb-only/6-18-43.0.html Κατά το χρόνο του θανάτου του ήταν ηγούμενος και ο μοναδικός κάτοικος της μονής. Η επίθεση έγινε στη διάρκεια συνάντησης του Αραφάτ με τον διοικητή της CIA, Τζορτζ Τένετ, για την επίτευξη νέας κατάπαυσης του πυρός και ενώ την ίδια στιγμή Παλαιστίνιοι διαδήλωναν στους δρόμους της Ραμάλα απαιτώντας από τον Αραφάτ να μην υπογράψει καμία τέτοια συμφωνία. Η Παλαιστινιακή Αρχή και το Υπουργείο Πληροφοριών της Παλαιστινιακής Αρχής εξέδωσαν επίσημες ανακοινώσεις με τις οποίες αρνούνταν ότι οι δράστες της δολοφονίας του ιερομόναχου ήταν Παλαιστίνιοι και απέδιδαν το έγκλημα σε Ισραηλινούς εποίκους.Lahoud, Lamia (22 June 2001). "Barghouti denies part in murder". Jerusalem Post.

Το 2003 ένας 22χρονος Παλαιστίνιος, ο Ismael Hassin Radeida, που ανήκε σε μια ένοπλη ομάδα παρακλάδι της Φατάχ, καταδικάστηκε σε ισόβια κάθειρξη για τη δολοφονία του Πατέρα Γερμανού. Στο δικαστήριο δήλωσε ότι στόχος του ήταν να σκοτώσει Ισραηλινούς και από λάθος σκότωσε τον ιερομόναχο.https://www.ekathimerini.com/news/11870/in-brief-3751/ Το 2004 ο Μαρβάν Μπαργκουτί, ηγέτης της δεύτερης Ιντιφάντα και δημοφιλής υποψήφιος για την ηγεσία της Παλαιστινιακής Αρχής, καταδικάστηκε ως ηθικός αυτουργός για πέντε δολοφονίες μεταξύ των οποίων ήταν και η δολοφονία του Γεωργίου Τσιμπουκτσάκη.Enev, Peter Enev (7 June 2004). "Barghouti gets five life terms for attacks". Toronto Star. Εφτά χρόνια αργότερα η Ισραηλινή κυβέρνηση αρνήθηκε να προχωρήσει στην απελευθέρωση του Μπαργκουτί στο πλαίσιο ανταλλαγής Παλαιστίνιων κρατουμένων με τον Ισραηλινό στρατιώτη Gilad Shalit, που είχε απαχθεί από Παλαιστίνιους ενόπλους, το 2006, δίπλα στο πέρασμα Kerem Shalom, το οποίο συνδέει το Ισραήλ με τη λωρίδα της Γάζας.https://www.csmonitor.com/World/Middle-East/2011/1218/The-man-Israel-didn-t-release-from-prison-Marwan-Barghouti

Παραπομπές

Κατηγορία:Τρομοκρατικά γεγονότα